text: Реал попиля Леванте и го изпрати в Сегунда | Футбол | Телевизия Евроком - водещи новини от България и света - политика, здраве, предавания, спорт
  Реал попиля Леванте и го изпрати в Сегунда
  В 83-ата минута Винисиус оформи своя хеттрик. Той нахлу в пеналта през центъра, финтира двама бранители и матира Карденас за крайното 6:0
  12 дниФутбол 114
  Реал Мадрид разби само с 6:0 аутсайдера Леванте в среща от 36-ия кръг на испанската Ла Лига и прати съперника в Секунда Дивисион. Хората на Карло Анчелоти доминираха тотално на "Сантяго Бернабеу" и гостите от Валенсия трябва да са доволни, че се отърваха само с толкова попадения в мрежата си.
  "Кралете" напълниха кошницата на съперника си още през първото полувреме, когато нанизаха 4 гола във вратата на Карденяс. Последователно се разписаха Ферлан Менди, Карим Бензема, Родриго и Винисиус, който реализира хеттрик, вкарвайки две попадения и след почиваката. На три пъти и гредите спасиха Леванте до почивката след изстрели на Валверде. Лука Модрич пък блесна с 3 асистенции, което не се случвало в един мач на "кралете" от 2015 година.
  Голът на Бензема се оказа с историческа стойност. Попадението е под №323 за него с екипа на Реал и по този начин той се изкачи на втората позиция във вечната ранглиста на клуба след Кристиано Роналдо. Френският магьосник се изравни с Раул Гонзалес, който също е реализирал толкова пъти с екипа на "лос бланкос".
  В 30-ата минута Родриго вкара нов гол, но се оказа, че е бил засада и попадението му беше отменено. В 33-ата минута обаче все пак Родриго реализира отблизо да 3:0 след втора асистенция в мача на Модрич.
  Валверде пък отново нямаше късмет, след като в 38-ата минута тресна за втори път гредата, макар и след намесата на вратаря. В 42-ата минута гредата спря Валверде за трети път. Този път той уцели страничната греда.
  Второто полувреме продължи в същото русло. Обстрелът от Валверде продължи, но така и не успя да отбележи, след като вратарят изби удара му от около 20 метра. В 50-ата минута Карденас спаси шут на Модрич.
  Само 120 секунди по-късно Винисиус вкара след пас на Бензема, но голът му бе отменен заради засада. Все пак логичното се случи в 68-ата минута, когато Винисиус вкара второто си попадение в двубоя. Модрич изведе Бензема сам срещу Карденас, французинът финтира стража и пусна към Винисиус, който вкара на празна врата за 5:0
  В 83-ата минута Винисиус оформи своя хеттрик. Той нахлу в пеналта през центъра, финтира двама бранители и матира Карденас за крайното 6:0.